Diari Oficial de la Generalitat Valenciana


Sumari del DOGV 9915, del 14-08-2024 (2024/8449)

RESOLUCIÓ de 8 d'agost de 2024, per la qual s’autoritza una generació de crèdits per majors ingressos del SEPE I l'ajustament entre els capítols i subprogrames pressupostaris 322C01, Foment d'ocupació, i 322C04 , Inserció laboral, per un import de quatre milions cent cinquanta-cinc mil quatre-cents vint-i-cinc euros (4.155.425,00 euros).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9915

Data del DOGV
:   14-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8449

CVE
:   EYNX-K-9702-7589

Data del document
:   08-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Per la Llei 8/2023, de 27 de desembre, de pressupostos de la Generalitat per a l’exercici 2024, es va aprovar el pressupost de Labora Servei Valencià d’Ocupació i Formació, que ascendix a 851.516.384,00 euros.

Part del seu finançament prové del Ministeri de Treball i Economia Social, a través del Servici Públic d’Ocupació Estatal; s’estima un import de 574.594.848,00 euros, distribuït entre els subprogrames 322C01, Foment d’ocupació, per un import de 940.278.977,00 euros; el subprograma 322C02, Formació i qualificació professional, per un import de 35.521.344,00 euros, i el subprograma 322C04, Inserció laboral, amb 37.201.374,00 euros, dels quals 5.159.130,00 s’estimen per a l’execució de projectes de «Modernització dels servicis públics d’ocupació».

En virtut de l’Acord de la Conferència Sectorial d’Ocupació i Assumptes Laborals, adoptat en la reunió realitzada l’11 de juliol de 2024, i de l’Orde TES/602/2024, de 10 de juny, per la qual es distribuïxen territorialment per a l’exercici econòmic de 2024 crèdits de l’àmbit laboral finançats amb càrrec als pressupostos generals de l’Estat, s’assignen a la Comunitat Valenciana 309.512.382,00 euros, dels quals corresponen per a accions de formació professional per a l’ocupació 441.413.767,00 euros; per a orientació professional i foment d’ocupació, la quantitat de 134.955,114,00 euros, i per a la modernització dels servicis públics d’ocupació, un import 7.016.491,00 euros.

Mitjançant la Resolució de 30 de juliol de 2024, el secretari autonòmic d’Ocupació distribuïx estos fons i assigna un import de 2.105.556,00 euros a la Direcció General de Treball, Cooperativisme i Seguretat Laboral per a la tramitació d’ajudes al programa de suport a l’economia social; 1.000.000,00 d’euros a la Direcció General de Tecnologies de la Informació i les Comunicacions perquè els gestione per a la modernització dels servicis públics d’ocupació, per raó de la seua competència, i 957.775.343,00 euros a la Direcció General de Labora Servei Valencià d’Ocupació i Formació, dels quals corresponen a programes de foment d’ocupació 890.310.574,00 euros; a formació, 761.858.303,00 euros; a inserció laboral, 21.470.735,00, i a modernització dels servicis públics d’ocupació, 6.016.491,00 euros.

La distribució efectuada en la Resolució de 30 de juliol pel secretari autonòmic d’Ocupació relativa al subprograma 322C01, Foment d’ocupació, i 322C04, Inserció laboral, ascendix a un import de 985.164.257,00 euros, mentres que en el pressupost de Labora per a l’execució de programes de foment de l’ocupació, inserció laboral i modernització de servicis públics, és de 322.709.093,00 euros, la qual cosa suposa una diferència de 4.155.425,00 €, que és la generació del present expedient.

A conseqüència de la resolució abans esmentada, la directora general de Planificació i Servicis i el director general d’Ocupació i Formació sol·liciten una nova distribució de crèdits incrementant el crèdit del subprograma 322C01, Foment d’ocupació, en la sublínia S0282000, «Ocupació pública i desenrotllament local», en 9.065.910,00 euros, i ajustant els crèdits en el subprograma 322C04, Inserció laboral, minorant el capítol I, «Gastos de personal», per un import de 5.767.846,00 euros, i incrementant els fons de modernització, 100.000,00 euros en el capítol II, «Gastos corrents», i 757.361,00 euros en el capítol VI, la qual cosa suposa un increment total de 857.361,00 euros.

Mitjançant l’informe del cap del Servici de Recursos Humans s’acredita que no hi ha obligacions pendents d’atendre durant l’exercici 2024 en el capítol I del subprograma 322C04, Inserció laboral, en relació amb els fons TE22000039 de l’aplicació pressupostària de gastos 432160511G.322C04.19593.

Vist l’informe favorable de la Direcció General de Pressupostos de 2 d’agost de 2024, la proposta del director general de Labora i l’informe de la Intervenció Delegada en Labora de 7 d’agost de 2024, i tenint en compte el que es disposa en els articles 33, 44 i 50 de la Llei 1/2015, de la Generalitat, d’hisenda pública, del sector públic instrumental i de subvencions; en els articles 7, 8.4, 21, 24 i 26 de la Llei 8/2023, de 27 de desembre, de pressupostos de la Generalitat per a l’exercici 2024; en la Llei 3/2000, de 17 d’abril, per la qual es crea Labora Servei Valencià d’Ocupació i Formació; el Decret 112/2023, de 25 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat; el Decret 12/2023, de 20 de juliol, del president de la Generalitat, pel qual es determinen les secretaries autonòmiques de l’Administració del Consell; el Decret 216/2020, de 29 de desembre, del Consell, d’aprovació del Reglament d’organització, règim jurídic i funcional de Labora Servei Valencià d’Ocupació i Formació, i el Decret 77/2019, de 7 de juny, del Consell, de regulació del procediment de gestió del pressupost de la Generalitat,

RESOLC

*Primer*

Incrementar el pressupost d’ingressos de Labora en 4.155.425,00 euros, mitjançant l’ajustament en les aplicacions pressupostàries que es detallen a continuació:

|  |  |  |  |  |  |
| --- | --- | --- | --- | --- | --- |
| *Codi ingrés* | *Denominació / naturalesa*  *origen del finançament* | *Fons* | *Dotació*  *pressupost 2024* | *Increment/*  *minoració* | *Dotació final* |
| 940306258VE79909 I.40289 | Oportunitats d’ocupació i ajudes a la contractació | TE22000042 | 20.239.413,00 € | 9.065.910,00 € | 42.662.191,00 € |
| 167177965UA00935 I.40630 | Actuacions de seguiment, control i avaluació de polítiques actives d’ocupació | TE22000039 | 8.248.010,00 € | -6.000.000,00 € | 2.248.010,00 € |
| 051861721KG20905 I.40171 | Transferències solucions de mobilitat innovadores | TE22000055 | 8.000.000,00 € | 232.154,00 € | 8.232.154,00 € |
| 093578113CS27671 I.40042 | Modernització dels servicis públics d’ocupació | TE22000036 | 1.980.000,00 € | 100.000,00 € | 2.080.000,00 € |
| 836494720LZ17834 I.70181 | Modernització dels servicis públics d’ocupació | TE22000036 | 0,00 € | 230.000,00 € | 230.000,00 € |
| 923214504RZ01903 I.70035 | Modernització dels servicis públics d’ocupació | TE22000036 | 1.713.600,00 € | 527.361,00 € | 2.240.961,00 € |
| IMPORT TOTAL GENERACIÓ D’INGRESSOS | | | 17.700.410,00 € | 4.155.425,00 € | 13.497.794,00 € |

  

*Segon*

Incrementar el pressupost de gastos de Labora en 4.155.425,00 euros, mitjançant l’ajustament en les aplicacions pressupostàries que es detallen a continuació:

|  |  |  |  |  |  |  |  |
| --- | --- | --- | --- | --- | --- | --- | --- |
| *Codi gasto* | *Subprograma* | *Capítol* | *Codi*  *sublínia/*  *subprojecte* | *Fons* | *Dotació pressupost 2024* | *Increment/*  *minoració* | *Dotació final* |
| 184971698ME51557 | 322C01 | 4 | K352495485 | TE22000042 | 99.949.790,00 € | 9.065.910,00 € | 18.588.206,00€ |
| 164771998SQ40955 | 322C04 | 1 |  | TE22000039 | 8.248.010,00 € | -6.000.000,00 € | 2.248.010,00 € |
| 645193655EL39736 | 322C04 | TE22000055 | 8.000.000,00 € | 232.154,00 € | 8.232.154,00 € |
| 732142041LB11219 | 322C04 | 2 |  | TE22000036 | 1.980.000,00 € | 100.000,00 € | 2.080.000,00 € |
| 744448710JK02087 | 322C04 | 6 | EC34500004 | TE22000036 | 0,00 € | 230.000,00 € | 230.000,00 € |
| 240671602PW47832 | 322C04 | EM34500010 | TE22000036 | 1.713.600,00 € | 527.361,00 € | 2.240.961,00 € |
| IMPORT TOTAL REDISTRIBUCIÓ GASTOS | | | | | 67.369.848,00 € | 4.155.425,00 € | 44.655.073,00€ |

  
  

València, 8 d'agost de 2024

José Antonio Rovira Jover

Conseller d'Educació, Cultura, Universitats i Ocupació